
lin document grav. 


— Episcopii noştri «rânduiesc rugăciuni publice pentru înlăturarea primejdiei ce 
ne amenință prin proiectul de lege al cultelor. — 


In ce'situație grea se află biserica noastră 
unită cu Roma în zilele de faţă, se poate vedea din 
următoarea circulară comună dată de episcopii 
noştrii către întreg clerul provinciei noastre metro- 
politane : 

Nr. 1152—1928. Mitr. 


Qeneratulul Clar al Provine Mpa t I 
Alba-Iulia Și FAQăraş 


Mântuirea dela Domnul şi Binecuvântarea 
Noastră Arhierească! 


In aceste zile de adâncă îngrijorare pentru liniştea 
preaiubitei Noastre "Ţări, când se tractează despre aşe- 
zarea, prin o nouă lege, a legăturilor dintre Biserică şi 
„Stat, precum şi dintre singuraticele biserici din Țară — 
Noi Arhiereii Voştri, Ne găsim la postul Nostru, pentru 
a apăra interesele Bisericii şi a priveghia, ca aceasta 
nouă aşezare de lege să. nu fie prilej — nici acum, 
nici în viitor — pentru nestârşite sguduiri şi turburări 
între cetăţenii, cari mărturisind credinţe diverse religioase, 
aparţin la diverse biserici, din aceasta Țară. 

In aceasta slujbă a noastră, pe Care ne simţim 
datori să o săvârşim, „pentru mântuirea sufletelor . .. 
pentru pacea a toată lumea, pentru bunăstarea sfintelor 
lui Dumnezeu biserici și pentru unirea tuturor“ — pre- 
cum şi pentru înălțarea Țării şi a neamului românesc 
— Noi, Arhiereii Voştrii, socotim,” că cel mai puternic 
ajutor al Nostru este: rugăciunea cu încredere către 
Domnul! | 

Și ne-am reamintit şi pilda vechilor creştini, cari, 
auzind, că Apostolul Petru fusese prins şi „se păza 
în închisoare““ de către lrod-Impăratul, rugăciune făceau 
neîncetat către Dumnezeu, pentru el!). 


5) Fapte Ap. 12, 5. 





La rugăciunile Noastre dorim se se asocieze întreg 
Clerul şi Poporul nostru dreptcredincios. Dispunem, 


“drept aceea, ca fără amânare, în proxima Duminecă 


dela primirea acestei Scrisori pastorale, Şi. după anun- 
țare potrivită făcută credincioşilor, să se facă rugățiune 
publică, în întreagă Biserica Noastră, după programul 
ce se trimite deodată cu această scrisoare. 

lar Veneraţii Fraţi Preoţi, întruna din zilele de 
rând, vor celebra şi câte o sfântă Ilturghie, la intenţiu= 
nea Arhiereilor lor. E: 

Aşteptâad exacta îndeplinire a celor mai sus dis- 
puse, implorăm în acest gând 'tot Darul Celui de Sus 
asupra Voastră. 

Dat la Bucureşti, 
Februarie, zile 15. 


anul Mântuirii 1928, fă lui 


VASILE VALERIU TRAIAN. . 
Arhiepiscop şi Mitropolit. episcop al Orăzii. 
IULIU ALEXANDRU - 


episcop al Gherlei, episcop: al Dugojalit + 


Program 


şi înstrucţuini pentru Rugăciunile publice dispuse 
prin cerculara nr. 1152/1928 Metropolitană. ui 


A Rugăciunile. publice se vor face, de preferință, : 
după sfânta liturgie, în proxima  Duminecă: supa 
primirea acestei Cerculare, sete, dna 

II. Pe cât este posibil, aceste rugăciuni Vor fi - 
însoţite de procesiuni religioase, în odăjdii complete, ; 
cu crucea şi cu praporii. în frunte în sunetul per- di: 
mauent al clopotel: r. 

III. Credincioşii vor îi pregătiţi înainte, cât mai 
bine, pentru ca aceste procesiuni să aibă o solem- 

„„.. nitate cât mai mare. In câteva cuvinte, credincioşii , 
„Vor fi lămuriți asupra motivelor cari, au dat prilej 
ki "a aceste rngăciuni. : 

" IV. Preoţii vor învita pe “cr&dincioşi, ca să de: 

i prindă şi acte private de pietate: rugăciune specială: 
în familii, mărturisiri şi sfinte cuminecări. ; sf 

| V. Procesiunile se vor face — acolo unde este 
"o singură biserică în sat — după obiceiul procesiu- 
__nilor din anul jubilar 1925! Unde sunt mai multe 
biserici într'o comunitate — parochii bisericelor vor 
conveni între ei, ca procesiunile să se facă dela o 
biserică la altă, 
VI. Plecarea în procesiune se va face cu cân- 
__tarea imnului „Impărate Ceresc“, 

In cursul procesiunii se vor cânta pe drum 
diverse Catavasii, ca d. p. Catavasiile Paraclisului 
Născătoarei de Dumnezeu, sau și alte cântări reli- 
gioase. | | 

După reintoarcerea proceşiunii — sau în bise- 
'rica a doua, la care s'a făcut procesiunea — se va 
rosti: 

1, Ectenia cea mare, care se găsește la ince- 
putul serviciului: Rânduiala sfintelor Rusalii, — în 
Euhologiu — cu Esclanaţiunea ei. 

su 2, Apoi se va ceti în genunchi, Rugăciunea ia 
i toată Litia, care se găseşte tot în Euhologiu (ed. 1893 
pag. 319; ediţia din 1913, la pag. 323). 

3. Tatăl nostru şi Născătoare de Dianei, 

de 'câte 3 ori! 

4. Deslegarea. 


Dă 


In momentele de față gândul nostru trebue să 
fie la D-zeu, care e ocrotitorul dreptății şi care nu 
ne va lăsă nici pe noi, ca duşmanii să triumfa 
“asupra noastră. Sufletul nostru se umple de o adâncă 
'-măhnire şi greajfă, când vedem că arhierei cu cruci 
“pe-piept şi cu: coroane pe cap, fățărnicind chipul 
blând al lui Hristos și mânați de un falş zel nafio- 
-nal, încearcă să inspire legiuitorilor țării gânduri şi 
"planuri sinistre menite a desființa biserica noastră, 
“"eari însă nu vor avea efectul dorit, ci numai vor 
“atâția ceartă şi neînțelegeri în . popor, făcând din 
satele noastre, unde trebue să domnească pace, 
“Anişte şi 'progres,. foculare de tulburări continue. 
Acesta trebue să fie scopul legilor? 

Sperăm că D-zeu nu va lăsă să se facă acest 


“rău [ării noastre, câştigată cu atâta jertfă de sânge, ' 


ci va îndreptă pe legiuitorii noștri pe calea păcii 
şi-a bunei înțelegeri, luminându-i să aducă legi, cari 
sunt numai spre binele neamului și al fării. 

Noi stăm cu toţii, preoți și laici, strâns uniți 
în jurul arhiereilor noştri, convinşi“ că în mâinile 
lor e bine depusă cauza bisericii noastre şi cărora 
„le cerem, să vegheze și să nu cedeze' întru nimic 

ce-ar putea fi spre stricăciunea şi primejdia bisericii 
noastre. Noi nu vrem vrajbă, noi vrem pace. Noi 
„nu vrem sufletele nici avutul nimănui. Dar pe noi 
_ne lase în pace să lucrăm pentru binele credincio- 
șilor noştri şi propăşirea acestei țări. Existenfa ni-o 
„vrem și celce se va atinge de ea, se va găsi fală 
în fală cu întreagă energia noastră și cu tot ce e 
catolic pe pământ. 


. 


P 5, I. P. S. Sa mitropolitul nostru 
Dr. Vasile Suciu, printr'o circulară tri- 
misă tuturor oficiilor parohiale din provincia 
noastră bisericească, contramandează procesiu- 
nile prescrise prin aceasta circulară şi de-aceea 
acolo unde nu s'au făcut, să nu se mai facă. 

Adunarea de protest în contra 
proiectului de lege a cultelor 
la Oradea. 


Duminecă în 26 |. s. un însemnat număr de cre- 
dincioşi din ambele parohii gr. cat. din Oradea — 
medici, advocaţi, magistrați, profesori, burghezi, stu- 
denţi, etc. — au urmat apelului lansat de parohi pen- 
tru a luă parte la adunarea de protest împotriva pro- 
iectului Lapedatu. 

A deschis şedinţa prepozitul prelat papal Dr. 
lacob Radu. Au vorbit cu vervă neîntrecută canonicul 
Mgr. Dr. Grigorie: Pop, advocatul Dr Savu Marta, 
Dr. Victor Gherman, Augustin Cosma şi protopopul 
arhidiacon Gheorghe Maior. Cu toţii au arătat ne- 
dreptatea ce se face bisericii naţionele române unite 
şi urmănle Catastrotale și dezastroase ce le-ar pro- 
duce în Transiivania proiectata lege a cultelor, de-ar 
ajunge lege. De aceea s'au esmis telegrame următo. 
rilor factori cu răspundere: E, 


Înaltei Regenfe 
București 


Credincioşii români uniţi din Oradea în'runiţi în adunarea 
generală extraordinară adânc mâhniţi pentmu atacul ce se pre- 
găteşte prin proiectul legei Cultelor în contra bisericei naționale 
române unite Vă roagă să împi-decaţi votarea acelui. proiect, 
iară în caz de votare să refuzați sancţionarea, căci devenind 
lege acel proiect numai ar semăna și alimenta ura confesională 
între fii neamului nostru dornic de pace şi linişte. 

Dr. dacob Radu, preşedinte. 
Dr. Savu Marta, Dr.: Victor Gherman, curatori. 


Escelenţei Sale | 
Vintilă Brătianu 
primministru 
București 
Credincioșii români uniți din Oradea, întruniţi în adunar a 
generală extraordinară își manifestuază adânca lor mâhnire şi 
nemulțumire pentru jignirea ce se pregătește prin proiectul legei 
Cultelor bisericei naţionale române unite care a fost, este şi va 
fi izvor de lumină de binefaceri culturale şi de curat idealism 
național pentru neamul românesc și Vă roagă să opriți desă- 
vârşirea mari nedreptăţi ce se ţin'eşte prin acel proiect. 
Dr. lucob Radu, preşedinte, 
Dr. Savu Marta, Dr. Victor Gherman, curatori 


Înalt Preasfinţitului 


Mitropolit Suciu 
București 


Credincioşii români uniţi din Oradea, întruniţi în adunarea 
generală extraordinară admirând tăria Archiereilor noștri în lupta 
ce cu atâta demnitate o duc pentru apărarea intereselor vitala 
ale bisericei noastre, Vă asigură de dragostea și alipirea lor 
rugându-l pe cel Atotputeraic să Vă întărească în purtarea luptei 
sfinte şi să ridice deasupra neamului primejdia . cu care ame- 
nință proiectul Regimului Cultelor, 


Dr. Iacob Radu, preşedinte, 
Dr. Savu Marta, Dr. Victor Ghermăn, curatori, 

Escelenţei Sale 
Alexandru Lapedatu 
Ministrul Cultelor 
i București 


Credincioşii români uniţi din Oradea, întruniți în adunarea 
generală extraordinară conştii de imensele sacrificii aduse de 
biserica lor pe altarul neamului și de rolul important pe care 
aceea îl indeplineşte în mijlocul neamului românesc pe teren 
religios, naţional și cultural protestează cu toată energia în 
contra proiectului legii Cultelor şi își exprimă adânca lor mâh- 
nire pentru nedrepiățle pregătite. în contra bisericei naţionale 
române unite, însufleţiți de cea mai sfântă dragoste către mama 
Roma, nu vor suferi ca biserica lor să fie pângărită în România 
Mare, la ale cărei temelii aceea şi-a dat concursul în chip atât 
de strălucit şi doreşte a contribui şi în viitor la mărirea ei. 

Dr. lacob Radu, preşedinte, 
Dr. Savu Maria, Dr. Victor Gherman, curatori. 


Prigonirile din Mexic. 
— Ecou la un strigăt de durere. — 


Sirigătul de durere al unui popor asuprit, al popo- 
rului creştin din Mexic, a străbătut până la cele mai înde- 
părtate colțuri aie pământului. 

Marile jurnale ale apusului civilizat aproape zilnic 
sunt pline de ororile săvârşite de teribilul prigonitor al 
Bisericii: Calles, căruia cu vicleşug diavolesc și cu blân- 
deţea unui miel nevinovat, lingușindu-se pentru voturile 
creştinilor, — i-a reuşit să pună mâna pe cârma ţării. — 
Ca preşedinte al Republicei apoi și-a desbrăcat masca ne- 
vinovăţiei şi în numele Satanei, pe carele ca francmason 
îl slujeşte, — a adus nişte I«gi draconice, prin cari tinde 
la desrădăcinarea religiei catolice în Mexic. Biserica a 
protestat. Statul n'a cedat. Urmarea a fost că azi în Mexic 
bisericile toate sunt închise, folosindu-se spre scopuri pro- 
fane, — sunt oprite SS. Liturghii, îngroparea morților cu 
ceremonii bisericeşti, — administrarea SS. Sacramente etc... 

Calles și consoţii au proclamat moartea credinţei ca- 
tolice creștine. — Preoţii sunt scoși din țară, sau înpușcaţi 
fără milă. — Intre atari împrejurări dureroase S. Părinte 
dela Roma a acordat preoţilor de acolo toate favorurile şi 
privilejiile posibile. Așa: le-a permis să poală celebra S. 
Liturghie în case particulare, să poată servi şi adniinistra 
SS. Sacramente și fără odăjdii; să se îmbrace mirenește, 
numai ca să poată măcar în ascuns, a face încâtva destul 
lipsurilor spirituale ale credincioşilor. 

Creştinii, în majoritate catolici evlavioși, — gem sub 
jugul tirănismului aproape unic în istoria popoarelor. — 
Persecuţiile din era păgână, ba și prigonirile bolşevice din 
Rusia de azi, — sunt numai o slabă asămânare în raport 
cu grozăviile ce se petrec azi în Mexic. In jurnalul mon- 
dial dir Milano: „// Corriere: am citit nu demult istoria 
tristă a unui preot martir, carele surprins „in actu“ de 
agenţii lui Calles cununând o tineră pereche, a fost împușcat 
pe loc, fără milă, atât el, cât şi cei doi tineri nevinovați... 
Acești doi tineri, ca martiri ai credinței, atât de repede și 
pe neașteptate au schimbat fericirea de aici alor două 
inimi iubitoare, — în adevărata fericire a raiului, care o 
merită aceia, cari între orice împrejurări, fie acele ori și 
cât de primejdioase pentru trup, nu se leapădă de steagul lui 
Hristos, pre care sunt scrise aceste cuvinte: „Mântuirea 
sufletului mai pre sus de toate“! 

In „La Croix“ a fost nu de mult publicată emoţio- 
nanta descriere a morţii eroice de martir a unui preot P. Jose 
S. ]., deţinut pentrucă în secret exercita funcțiunea de preot 

şi administră sacramentele credincioșilor. — Călăul lui 
Calles, însărcinat cu executarea sentinței de moarte; t:a-ta- 

trebat pe P. Jos, dacă are vre-o ultimă dorință 7 — „Da, — 

răspunse P. Jos6, — am aceea dorinţă, ca înainte dewmoarte 
să-mi permiţi să mă mai rog puţin,... 

La răspunsul afirmativ al călăului, P. Jos€ cu mâinile 
încrucișate pe piept, liniștit se îngenunche... se roagă [ca- 
teva clipiie... apoi ridicându-şi ochii spre soldăţi într'un ton 
blând le zice: Acuma descărcaţi armele!... şi le des- 
cărcară!,.. | 

Mă mir, că foile noastre, chiar şi cele scrise în spirit 
creștinesc, nu prea iau ştire despre aceste lucruri. — Unde-i: 
solidaritatea ?... Unde-i iubirea aproapelui ?... E drept că 
Mexicul e departe de noi, dar creștinii de acolo sunt de 
aceeași credință cu noi și năcazul care i-a ajuns și aşa 
grozav le amăreștelzilele, poate să vină şi asupra noastră 1... 
Să nu uităm, că și noi avem în capitală o logiă francma- 
sonă, care în taină lucrează pentru aceleași scopuri ca și 
Calles!... Ce putem face noi întru ajutoriul acelor frați 
ai noştri ? — Să luminăm poporul despre aceasta stare tristă 
şi cu el dimpreună să rugăm pre Dumnezeu, ca să curme 
zilele de suferințe ale fraţilor noștri din Mexic, dăruindu-le 
zile senine, de pace, linişte şi libertate sufletească 1... Bun 
este Dumnezeu și după atâtea suferințe și sânge vărsat, 
creştinismul are să înflorească și mai tare după zisa lui 
Tertulian ; „Sângele martirilor, sămânța creștinilor, 


Pr. Dr. Paul Lauran, 
protopopul: Crişului. 


OSNOSSTI SS 5 TROIS STI ROG 


„Cercuri religioase“. 


Acesta este titlul unui preţios articol -al Păr. proi. 
Gh. Barna apărut în Vestitorul . No. 22. anul 1926, ;în 
care relevă necesitatea cercurilor religioase și binele 
ce l'ar aduce poporului. 

Şi pe dreptul. Căci privind viaţa. morală-religioasă 
a omului de azi, putem constata — fără: să exagerăm 
— că este sterilă: nici un act de caritate, iubire iaţă 
de aproapele, dragoste sinceră şi adevărată faţă: de 


“D-zeu, nu încălzeşte inima omului. 


Lâncezeala pentru tot ce este: bun şi sfânt. . şta 
ajuns culmea, î 

Indiferentizmul religios îşi răspândește mereu 
sucul său otrăvitor de suflete în viaţa omului. Şi toate 
aceste rele isvoresc din ignoranța în care se sbate 


sărmanul suflet, în deosebi, al poporului dela sate. 


In urmare o regenerare a vieţii religloase - se 


- impune în zilele de azi. Se recere imperios să se facă 


educație morală religioasă intensivă poporului. 

In scopul acesta șanză de reuşită ne prezintă 
cercurile religioase, unde, prin conferințele ce ş-ar 
ținea poporului din partea preoților, s'ar alunga negura 
nedumeririlor, ar Andlisse calea adevărată ce duce la 
fericire. | 

Alţii ne-au luat pe. dinainte, constituindu-se | în 
cercuri, de ex. învățătorii, cari „exploatează cu, mult 
succes folosul acelor cercuri.“ 

lar noi preoții ce am făcut şi facem pentru ri- 
dicarea moralei şi a culturei în sânul poporului? Ori noi 
nu suntem chemaţi să propagăm cultură, în înţelesul 
şi pe baza principi lor creştinești ? 

Cine este chemat, dacă nu tu preotule din cel 
mai umil sat al ţării tale, să propagi cu râvnă şi- zel : 
înflăcărat, iubirea creştinească — pârghia vieţii sociale 
— despre care Si. Ap. Pavel zice în Epist. |. cătră 
Cor. cap. 13, v. 4—7, „dragostea îndelung rabdă, se 

milâstijeşte dragostea nu pismueşte, io nu se 
îndărătniceşte, nu se trufeşte, nu se poartă cu necu- 
viință,. nu caută ale sale, nu se întărâtă, nu gândeşte 
răul, nu se bucură de nedreptate, ci se bucură de 
adevăr. Toate le sufere, toate le crede, toate le nădăj- 
dueşie, toate le 'rabdă“. Insă toate acesie vor rămânea 
literă "moartă, nu se vor traduce în fapte, dacă noi 
preoții nu ne v6m nizui, să le împărtăşim şi altora, 
conform gradului de cultură; căci pe cum zice Sf. Ap. 
Pavel în Ep. |. către Cor. cap. 14. v. 9.... „prin 
limbă de nu veţi da cuvânt cu bună înțelegere, cum 
se va cunoaşte ceeace grăiţi?“ lar într'alt loc zice: 
„De nu voiu şti dară puterea vorbelor, fi-voiu celui 
ce-i „grăesc străin“, 

Dacă prezentul nu reclamă ca preoții să se con- 
stitye, În. cercuri religioase, cu siguranţă că viitorul ne 
va impune. Ori, constituirea preoţimii în cercuri reli- 
gioase nu reclamă nici .o sforţare eroică, numai bună- 
voinţă, dragoste față de aproapele şi biserică. 

Modul de a organiză astfel de cercuri nu în- 
tâmpină nici o greutate. Un simplu caz ne va lămuri: 
Preoţimea din districtul. protopopesc al Orăzii de sub 
conducerea harnicului şi neobositului protopop Gh. 
Maior s'a construii în cercuri religioase în adunarea 
districtuală din toamna anului 1927; în felul acela că 
întreg districtul s'a împărţii în 3 centre, numărând fie- 
care centru 3—4 preoţi, încredințându-se conducerea 
celui mai încercat, care totodată este obligat să for- 
meze programul de şedinţă pentru fiecare Duminecă, 
designând persoana, care are să ţină conferinţa. 


In felul acesta s'ar pulea constitui în cercuri 
şi celelalte districte, muncind cu toţii la întărirea mo- 


alei şi credinţei în mijlocul poporului nostru. 


Să nu ne sperie însă greutăţile începutului. Ori 
când şi ori unde prin greutăţi s'a ajuns la lucruri mari. 
Au izbutit atâţia, de ce n'am puteă şi noi? 


Betfia. Păr. Virgil Muntean. 


| EPISCOPUL 
BARON VASILE ERDELI (Ardeleanu, Erd6lyi) 


(1543-1862) 
de Dr. IACOB RADU, prepozit prelat papal. 


_(Extras din Istoria Diecezei române-unite a Orăzii-Mari, în lucrare). 
(Continuare), 


Mai + interesant este că nici |. Vancea, care a 
trebuit să fie de față la el, nu-l aminteşte, poate 
pentrucă nu i-a fost prea plăcută pomenirea lui, sau 
fiindcă din causa vremilor grele de atunci şi a abso- 
lutismului ce le-au urmat, hotăririle aceluia nu au 
putut fi puse în practică aşteptânduse zile mai prie- 
linice şi. mai bune. Aceste zile s'ar părea a fi sosit 
acuma, dar grele suni şi aceste destul pentru biserica 
noastră, cu toată atmosfera de: „liberă determina- 
țiune“ despre care ne făcusem atâta iluzie. De aceea 
credem că azi în loc de a se vorbi de o estindere şi 
lărgire a dreptului. ierarhic în favorul clerului inferior, 
se impune o stringere a rîndurilor, o grupare cât mai 
bine ordinată şi disciplinată a tuturor în jurul arhierei- 


[or, pe cari ni-ia dat bunul Dumnezeu ca adevăraţi 


păstori şi neinfricaţi apărători ai bisericei. 


Sinodul nostru diecezan ţinut la 4—5 Maiu 1926 
sub, prezidiul |. P. S. Sale Dr Valeriu T. Fenţiu, ținând 
cont de aceste considerante şi completând pe cele- 
lalte două din 2 -- 4 Noemvrie 1920 şi 12 Maiu 1921, 
a adus hotăriri cari răspund nevoilor actuale şi pot fi 
baza unei rodnice desvoltări a vieţii sufleteşti atât a 
clerului cât şi a poporului credincios. 

5. Capitulul. Ridicat fiind la treapta episcopiei 
din sinul Capitului bisericei sale catedrale şi bine- 
cunoscând importanţa instituţiei pentru decorul biseri- 
cei şi bună ocârmuire a diecezei, Erdeli s'a ingrijit 


despre dotarea lui cu membri de valoare, de decorul | 
şi podoaba .lui şi de subsistența mai bună a CR, 


lor aceluia. 
Am amintit mai sus, că îndată după instalarea s'a 


a făcut propunere pentru complectarea Capitului cu 4 
membri aleşi dintre cei mai distinşi preoţi diecezani. 
Tot atunci a mijlocit pentru prepozii dreptul de a 
purta cruce şi inel de aur cu pietri preţioase, pe cari 
dânsul le-a dăruit Capitului. Sub păstorirea sa au mai 
fost numiţi între alţi şi ilustri bărbaţi de mai târziu: 
losif Pop Selăgeanu, loan Vancea şi Teodor Aron. 
Pentru toţi canonicii a mijlocit în anul 1850 distincţia 
crucei capitulari. 

In anul 1848 a mijlocit pentru fie care canonic 
un adaus de salar de 400 îl. reinoit şi în 1855. In 
1859 a fost regulat salarele canonicilor: prepozitului 
1800, celoralalţi: 1600, 1400, 1300, 1200 . şi. ultimului 
1000 îl. Așa au şi rămas salarele mult timp, mai 
adaugânduli-se un ajutor de 500 îl. 'apoi altul de 600 
Îl., cum a fost pănă în anul 1919.. 


6. Cu datul 30 Aprilie 1857 a făcut Scaunului 
Apostolic din Roma o lungă relaţiune despre starea 
diecezei, în care dupăce arată că mulie împrejurări 
grele Pau împiedecat de a îşi împlini dorinţa fierbinte 
şi datorința de a merge în persoană, ca să venereze 
urmele Sfinţilor Apostoli şi să se inchine P. S. Sale. 
Papei, face o amănunţită descriere a diecezei care 
atunci număra 168 parohii şi 117.694 suflete. Pănă 
atunci prin zelul lui trecuseră la unire în total sau - 
numai în parte 26 parohii cu 14.052 suflete. Conver- 
siunile acum se făceau mai greu din causa arlicolului 
de lege XX din 1848, a cărui nedreaptă aplicarea 
pricinuit şi defecţiuni in câteva parohii. Acestă 'rela- 
țiune care prezintă o icoană fidelă a diecezei de pe 
acea vreme, este un document de mare valoare isto- 

rică şi statistică şi merită a fi păstrată cu mare 
sfinţenie.!) 

„Dupăce îndemnul Înaltei Majestății Sale pre 
această îndurată resoluţie a fost, ca şierbitorii. biseri- 
ceşti, fiind deschiliniţi de comuna plasă a oameniior, 
să se cinstească însuşi pre sine, şi aşa să se poarte 
mai cuvios spre pilda poporului, ferinduse de năra- 
vurile cari stărei lor mai onorate sunt necuviincioase, 
tuturor să faceţi şiire, că pre cum noi în toate în- 
tâmplările drepturile lor le vom apăra, aşa nu vom 
suferi nice pre unul în serviciu bisericesc, care prin 
purtarea sa se va arăla acestui privilegiu nevrednic.“ 

Se înțelege că mai aproape de inima sa a fost 
Seminarul din Oradea al cărui rector a fost timp de 
6 ani şi sub înţeleapta lui conducere institul a trăit 
una din cele mai infloritoare epoce. De îngrijirea 


părințească a lui nu a fosi lipsit nici în timpul epis- 


copatolui său, indrumând şi controlând cu inţelepciune 
şi energie conducerea lui.2) 

. Liceul din Beiuş. Nu a îost lăsat: „în grija 
sorții, adică a nimănui“, cum gresit spune dl. IL. Geor- 
gescu), nici liceul din Beiuș, din contra, s'a îngrijit 
în chip special şi de prosperarea lui.*) La sinodul din 
anul 1848 a fost învitat şi corpul profesoral din Beiuş, 
cu aceea îndrumare, ca să elaboreze un proiect cu 
privire la stabilizarea profesorilor şi la înflorirea şi 
ridicarea institutului, spre a -fi desbătut în sinod. 
Dupăce însă sinodul, precum s'a văzut mai sus, a fost 
disolvat mai înainte: de desbate toate obiectele pre- 
gătite, şi această chestie a rămas neresolvată. De 
epocală importanţă a tost hotărirea prin care Erdeli 
pe basa constituţiei imperiale din 4 martie 1849 a 
dispus să se introducă limba română în locul celei 
latine, ca limbă de propunere. 


Chestie de viaţă a fost ridicarea gimnasiului la 
liceu cu opt clase. In urma schimbărei sistemului de 
învăţemânt, întrodus prin: „Entwurf der Organisation 
der Gymnasien und Realschulen in Osterreich“, din 
anul 1849, gimnasiul din Beiuş trebuia, ori să se 
reducă la patru clase, ori să se complecteze la opt. 
Reducerea la patru clase ar fi însemnat lipsirea Ro- 
mânilor din Banat şi Ungaria, dela Dunăre pănă la 
izvoarele Tisei, de singurul liceu românesc, iar com- 
plectarea la opt clase, cerea fonduri şi jertfe materiali, 
cari nu se ştia unde se vor putea afla. Pentru resol- 
varea acestei grele probleme în 6 Februarie 1851 s'a 
ținut în prezenţa episcopului și sub prezidiul inspec: 
torului şcolar Iosif Pop Selăgeanu consiliu şcolastic 
cu profesorii din Beiuş, în care s'a hotării să se 
ridice gimnasiul la opt clase şi pentru suma de între- 
ținere ce nu Sar ajunge din fondul gimnasial, să se 
ceară ajutor din fondul ştudiilor. Acest ajutor s'a şi 
obținut în anul 1853 în suma de 3530 fl. dar neajun- 


1) Arh. d. nenumeratot. 

2) |. tieorgescu op. ul. p. 10—11. 

3) Episcopul M. Pavel p. 49. 

4) T- ). Farkas : Istoria gimnasiului gr. cat. de Beiuş, p. 34 și urm. 

gând pentru toate lipsurile, Erdeli a ordonat să se 
facă colectă în toată dieceza, premergând însuşi cu o 
sumă însemnată aşa că fondul gimnasial a crescut 
aproape la 90 mii fl. Pentru provederea museului de: 
fizică cu aparatele mai necesari încă a dăruit suma 
de 1270 îl. 

Prin circularul din 9 lulie 1854 No. 693, se 
escrie concurs la compleciarea catedrelor profesorali . 
la 12: „Ca acest institut unic naţional în părţile 
acestea, să poată răspândi razele culturei preste intreaga - 
naţiune“. Tot în acel an la 27 lulie No. 793, a ordonat 
să se facă colectă pentru crearea unui: „fondurel“, 
pentru ajutorarea cu cărți a şcolarilor săraci dela. 
acelaş liceu. Şi urmărind mai departe istoria acestui 


„institut, vedem că Erdeli în toată viaţa sa la avut în 


părinţeasca sa grije, precum lau avut şi urmaşii lui, .. 
socotindu-l ca pe cea mai scumpă clenodie a acestei 
dieceze. 
3. Şcoala normală sau ssroăaialilă diecezăană. 
Şcoalele primare In diploma Impăratului . Leopold II 
din 30 ianuarie 1792, prin care s'a întemeiat Semina- 
rul nostru, s'a prevăzut că în acesi institut se vor. : 
crește şi fiitorii descăli sau invăţători ai școalelor .. 
poporale din această dieceză. Dar înființarea unei 
şcoli sistematice şi corăspunzetoare cerinţelor vremii 
şt legei invăţemântului, pentru formarea învăţătorilor, . 
numai prin stăruința lui Erdeli s'a putut infiinţa. Ace- 
astă ştire îmbucurătoare s'a vestit clerului şi poporului 
prin circularul din 3 lunie 1847 No. 588, în: care se 
spune că prin prea înaltul decret ces. regesc din 29 
Decemvrie: 1846, Majestatea Sa s'a indurat a permite, 
ca şi în această dieceză să se înființeze o şcoală. 
normală-preparandie după sistemul în vigoare atunci 
în monarhie, cu două cursuri, asigurânduse din fondul 
ştudiilor salar de câte 300 îl. pentru 2 profesori. şi 
burse de câte 40 fl. pentru. 6 elevi mai săraci. Toto: 
dată îndeamnă pe preoți să stăruiască pentru -înfiin- 
țarea şi zidirea de școli, să catehiseze regulat şi să-și | 
însuşesacă şi ei obiectele cari se vor propune în 
noua școală, ca să poată controla pe învăţători în 
împlinirea oficiului lor. La urmă face cunoscut că cei 


"cari ar dori să ocupe un post de profesori la noua 


şcoală, să-şi înainteze recursul însoţit de documenţele: 
ce le-ar avea. (Va urmă), 
GODIOCSDIOOSNOGSTDOGSDNODSNOCSDOOSIOCSDRO STR. 
— Concertele religioase la catedrală. - Seria 
concertelor religioase a început în 19 Februarie. E o 
plăcută şi folositoare inovaţie. Publicul trăieşte câteva 
momente de elevaţie sufletească şi de mângăiere, 
meditând pe lângă acordurile cereşti ale artei despre 
nimicnicia acestei vieţi şi simte tot mai mult nevoia 
de a se apropia de Dumnezeu. Concertele vor con: 
tinuă până la Paşti: şi probabil şi după aceea, afară 
de oceziunile când e Paraclis la Seminar (adică 4 şi 
25 Martie şi 1 Aprile), când nu vor fi concerte. Intra- : 
rea liberă. Oferte pentru cor se primesc. 4 

Plinirea vremii (Mesia). 


dramă în 6 acte şi un prolog 


(Continuare.) TABLOUL II. 
„Aceeaş sală, acelaş decor. 
Scena |. 


Naftanail -(întrând) : lată-ne iar la'siatul lui Irod. 
Oare ce mai vrea azi cu noi? 

Gamaliel: Mai ştii, pe cine vrea să mai ucidă 
iar cu sfatul nostru. 

Naftanail: Sfatul nostru? Ne întreabă, ca, prin 
aprobarea noastră, 
sale mârşave. Ah! Cât îl urăsc, 

Gamaliel : Mie mi-e milă de el. 

Naftanail: Pe tine te iubeşte, te ascultă cu plă- 
cere, oricând, orice-ai vorbi. 

Gamaliel : Îşi decorează neştiința cu cunoştinţele 
mele. Părându-i-se că le'nţelege, se complace că sunt 
ale lui. De altfel, 
Lui Arhelau i-a pierdut urma, de nu va îi pierit! 

Naftanail: De sigur iarăşi va trebui să-i prea- 
mărim şi lăudăm gândurile lui de mărire şi lanusile 
de cucerire. 

Gamaliel (zimbind) : Cucer.re — e lcare e în 
mâinile Romanilor?! Veleităţi de bătrân fără dinţi în 
fața blidului cu carne; vrea să mănânce, deşi șiie că 
nu poate. Ce să cucerească el, care se teme şi de 
umbra sa ? Doar, singur de mine nu se teme. Pe toţi 
ceilalți îi vede duşmani. Toţi vreau să-i răpească tronul. 
— (eu dispreț): Asta-i viața?! 

- Naftanail : Cur ţi-aşterni, aşa dormi ! Unde ajunge 
omul, dacă părăseşte căile Domnului. 

Gamaliel: Ba încă se luptă împotriva lui. Fără 
de Dumnezeu, nu putem face un pas bun în viaţă. 
Chiar înţelepţii, fără Dumnezeu, sunt slabe opaițe în 
mijlocul noianului de îniuneric, ce ne înconjură. Se 
sbat ca peştii pe uscatul neputinţii de-a cunoaşte 
adevărul. Îşi mistue energia, încercând să dovedească, 
că apa e începutul tuturor lucrurilor, fără să se'ntrebe, 
de unde e apa. Că focul e începutul: dar, de unde 
e focul? Ba, că oul a fost mai întâiu, ba, că găina. 
Aleargă ameţiţi ca şi caii de circ, în acest cerc viţios, 
fără să poată ieşi din el, căci nu e cine să le des- 
chidă uşa arenei, Mintea omului mărginită o ţine ză: 
vorită, 

_ Naftanail: Mintea omenească nu e cheia uşii, 
ce ne ascunde lumina înţelegerii vieţii. Scriptura, cu- 
vântul lui Dumnezeu e cheia. El singur ne poate da 
răspuns la întrebarea chinuitoare 'a vieţii. 

Gamaliel: Da, Scriptura. Am meditat-o. Toate 
cuvintele ei le cred de adevărate. Dar adevărul e; 
nu-mi linişteşte setea de adevăr, nu mi-o alină, nu mă 


satură, caci legea şi profeţii nu-mi spun cât aş vrea 


eu. Nu-mi strigă: Aicea-s eu, adânceşte-le în mine; 
vezi şi înţelege rostul vieţii! Toată legea și proro- 
ciile privesc cu fața în viitor şi-mi pomenesc mereu: 


ă-i luăm din 'cârcă vina faptelor” 


nici nu mai are pe cine să ucidă. 


de AUGUSTIN COSMA. 


de cel ce. va să vină“, „pe care-l aşteaptă popoarele“; 
care va fi: „sfătuitor“, „minune“, „lumină“. Oh, lu- 
mină îmi trebue mie“. Vreau să văd; să se împrăștie 
întunerecul, ce mă înconjură şi mă mistue. 

Naftanail: Raza cerească din visul tău arată di- 
recțiunea, de unde trebue să vină răspunsul. Nu ţi-a 
spus bătrânul Simeon deslegarea? | 

Gamaliel: L-am întrebat. A zis că-mi va spune 
mâi târziu. El așteaptă; aşteaptă mântuirea poporului 
jidovesc, care trebue să vină. Domnul i-a spus că nu 
va vedea moartea, până ce nu va vedeă pe Hristos. 

Naftanail (cu bucurie): Oh! atunci vom scăpă 
şi de domnia lui Irod, căci Mesia va fi împărat atot- 
puternic. 

Gamaliel: Te nutreşti cu greşita nădejde a Fa- 
rizeilor! Ei se nizuesc numai după avere şi mărire 
lumească. Și astfel cugetele lor s'au făcut asemenea 
preocupaţiilor lor. Citesc în Scriptură ce nu-i şi află în 
loc de adevăr, dorința inimii lor. Văd în Mesia un 
împărat bogat puternic, care va dobori regi de pe 
tronuri şi-i va pune pe dânşii miniștri şi comandanţi 
în împărăţia sa. 

Naflanail (cu durere): Aşadar Mesia nu va fi 
împărat ? 

Gamaliel : Ba, împărat va fi, dar împăratul păcii. 
Are el nevoe de palma de pământ pe care o domnesc 
împărații lumii acesteia ? Inaintea Domnului tot pământul 
e un fir de praf. (Intră Zabulon). 

Scena Il. 
Aceiaşi, Zabulon. 

Zabalon (superb): Pace vouă, fraţilor! (batjo- 
coritor): Ah, Gamaliel umblăm după graţia lui Irod?! 
Hm?! Venim cel dintâiu, ca să ne găsească Irod aici? 
(râde). Bine-i, bine-i, trebue să ne ridicăm tot mai 
sus! N'aţi fost aseară la amfiteatru, aşa-i ? 

Gamaliel (în silă): N'am fost. 

Zabulon : Eşti tot cu nasul în cărţi şi cu Scrip- 


tura subțioară. Nu umbla după prostii, dragul meu. 


Vino şi tu de te distrează puțin. 

Naftanail: Să ne distrăm? Ce distracţie afli în 
Amfiteatru ? | 

Zabulon: Să fi văzul reprezentaţia de aseară! 
Atâta am râs, de eră să mă prăpădesc. Sclavul etio- 
pean al lui lrod a fost dus pe arenă. Apoi au slo- 
bozit tigrul, ştiţi acela pe care l-a cumpărat Irod, în 
12 alui Nisan, cu 100 de boi. Ai.fi râs să te prăpă- 
deşti, să fi văzut, cum tremura ca varga; îşi ridica 
mâinile spre cer, să-l scape Dumnezeul lor. Dar se 
vede, că acela aveă altceva de lucru! (râde). 

Naftanail (aparte): Doamne câtă cruzime! 

Zabulon : Se puneă în genunchi, rugând pe lrod 
să-l scape. In sfârşit, (râde) tigrul, după ce.i-a dat 

Piata) 


câteva târcoale,„l-a înfăşcat cu dinţii de foale şi l-a izbit 
de un stâlp, de s'a făcut tot ţăndări. 
Gamaliel : Cum te poţi bucură de suferinţa altuia ?! 
Zabulon : Pentru ce, să nu mă bucur ? Nu-i Jidov! 
Numai fiul lui Abraham e deaproapele nostru. 


| Scena II]. 
Aceiaşi, Agab şi Bacchides. 


Agab (întră vorbind cu Bacchides): Frumos 
gheşeit am făcut azi! Ni;te etiopeni au aflat niște bani 
de aur. Eu le-am spus că-s de aramă și mi i-au dat 
pe o capră slabă. 

Bacchides : Bravo Agab! Eşti cuminte! Las' să 
piară goimii! Numai Jidovii să nu fie inşelaţi! Ei să 
trăiască biue! 

Agab (observând pe cei de faţă): Ah! Aţi venit 
deja? Şi Gamaliel e aici şi încă în togă romană. 

Gamaliel: Sunt cetăţean roman! 

Bacchides (ironic) : Da, da vrei să te deosebeşti 
de noi! 

Agab (ironic) : Ori vrei să-i faci bucurie lui Mesia !? 
Il aştepţi în togă romană! Ai grije că în împărăția lui 
Mesia numai Jidovi vor aveă loc. 

Gamaoliel (mândru): Jidov sunt şi eu, din tribul 
“lui Beniamin. De mine nu îi îngrijat ! Mi-e teamă că 
voi nu veţi avea loc în împărăţia lui. 

” +" Bacchides (îngâmfat): Mesia va ti preoti şi 
preoţii vor fi comandanții şi sfetnicii atotputernicului 
împărat. 

Gamaliei (batjocoritor): Griji, să nu-ţi pară rău 
de ce vorbeşti. Te va auzi iad şi-ţi va sta capul, 
unde-ţi stau picioarele! 

Bacchides (privind cu frică în împrejur): No! 
n'am zis nimic! Nu trebue să vină Mesia chiar ocum. 

Gamaliel: Nu, nu! Va veni când îi este scris. 
Dar, pare-mi-se, vine lrod acum! (Se aude glas de 
frimbițtă). 

Scena IV. 

Aceiaşi, lrod. sfetnicii, soldaţi cu Sutașul. 

Irod (după ce se aşează și-i priveşie pe toți): 
Imi pare bine că sunteţi toţi de faţă să mă ajutaţi cu 
sfaturile voastre să punem la cale treburile grele ale 
domniei, cari acum s'au mai uşurat puţin. Bucuraţi-vă, 
fraţilor, buraţi-vă vă zic! De-acum nimeni nu-mi va 
răşturnă domnia. Pot domni în pace! Pe dușmanii mei 
cei mai temuţi i-am pus la odihnă! Ultima porodiţă 
din viţa Macabeilor îsi doarme somnul de veci. Pa- 
loşul meu și-a făcut slujba! De câte năcazuri nu m'a 
scăpat ! Ştiţi că chiar fii mei s'au răsculat împotriva-mi. 
Şi-acum mă doare inima... Dar n'am avut ce face! 
Legea e lege. Numai saigolul de Arhelan mi-a scăpat 
din mâini! 

Agab : Oh! înţelept eşti, Doamne, şi dreple Da, 
aşa să piară toţi, cari se “scoală împotriva lui Irod. 
Domnitorul numai dreptatea trebue să o aibă înaintea 


ochilor, iar atunci nu poate fi vorba de socru, cumnat, 
nici chiar de copii. 

Naftanail (aparte) : Drepisică (zimbeşte ironic) 
lrod şi dreptatea.. 

Irod : Ce:ar fi de sărmana juste de mar av ăun 
domnitor aşa de viteaz ca mine. SE 

Naftanail (aparte) : De tremură şi de umbra lui. 

Irod: Aşa de cuminte ca mine! A trebuit să le 
fac toate ; voi încă m'aţi sfătuit! 

Naftanail (aparte): lacă! Noi suntem de vină | 


(Va urma.) LI 








Se poate vindeca boala 
de plămâni? 


Chestiunea aceasta de cea mai mare importanţă interesează pe 
toţi, cari suferă de astmă, tuberculoză de plă- 
mâni şi laringe, oftică, catfhar de plă- 
mâni (Apicitis), tuse sau răguşeală cro- . 
nică, bronchită eic, şi nu au fost vindecaţi până acumn. 
Toţi aceşti bolnavi primesc dela noi absulot gratis o 
carte îlustrată din pana D-lui Dr. med. GUTIMANN, 
fost medic-şef la sanatoriul Finsen cu următorul cuprins : :„Se 
poate vindeca boala de plimâni ?“ Spre a da ocaziune bolnn- 
vilor a se lămuri despre felul suferințelor lor, ne-am hotărit;a 
trimite oricui carlea susnumită fără orice spese în folosul tuturor. 


Trimiteţi o carte poştală cu csiaiă adresă: 


PUHLMANN et Co., BERLIN 821. 


MIIGGELSTRASSE 25-—25a. 

— Aniversarea încoronării Sf. Părinte Piu 
XI. în străinătate. La Paris în catedrala Notre 
Dame, în prezenţa Card. Dubois, d Nunţiului. şi a 
altor persoane eclesiastice şi civile — în locurile 
rezervate au ocupat la membrii corpului diplomatic, 
prezideniul republicei, ministrul de externe şi lucră- 
rilor publice, prin reprezentanţii lor — s'a celebrat 
liturghie solemnă pentru P. P. Piu XI. La nunţiatură, 
E. Mons. Maglione a primit în mod solemn felicitările 
corpului diplomatic, pentru St. Părinte, a reprezen- 
tanților asociaţiei catolice, a institutelor, a aristocra- 
ției. Catolicii francezi, au arătat, prin serbarea ace- 
asta, alipirea, respectul şi supunerea fiiască ;ce o au - 
față de urmaşul Sf lui Petru. La Varşovia, universitarii 
catolici au organizat o academie solemnă." In,12 Feb- 
ruarie Card. Kakowski a pontificat la liturghia so- 


lemnă, la care a luat parte corpul diplomatic, toţi 

„miniştrii în frunte cu prezidentul republicei, autorită- 
tăţile civile şi militare, parlamentarii, nobilimea polacă, 
reprezentanţii asociaţiilor catolice. În aceeaşi zi în 
sala festivă a municipiului s'a ţinut o academie so: 
lemnă, la care generalul Konarzewski a ţinut cuvântul 
de deschidere, prof. univ. Dembinski a ţinut o con: 
„ ferință „Biserica catolică şi lumea modernă“. A ur- 
mat cântece executate de corul din Varşovia, apoj 
inginerul Hanke â ţinut o vorbire „Piu XI şi Polonia“ 
„urmând cântece executate de diferite coruri şi or- 
Chestre. Academia a fost transmisă prin radiofonie în 
toată Polonia. 

“La Monaco, în Bavaria, catolicii Bavarezi şi-au 
manifestat supunerea şi alipirea faţă de P. P. Piu X 
tot cu acelaş entuziasm. Festivalul s'a ţinut la nunţi. 
atură, la cere a luat parte ministrul instrucţiunii-cul. 
telor, cultelor, internelor, prezidentul camerei, repre: 
zentantul imperiului von Hiniel, şi alte multe nota. 
bilităţi. In discursurile pronunţate s'a relevat activi- 
tatea ştiinţifică şi culturală a P. P. Piu XI şi zelul, 
„alipilea şi supunerea catolicilor bavarezi faţă de Sf. 
Părinte. 


— Excursie în Italia. In 3 Aorilie va plecă 
din Oradea o ceată de excursionişti în Italia via 
Budaprsta—Veneţia—Roma—Neapol-—Palermo. Cos- 
tul cl. [|l. Lei 22.800'— A se adresă pentru instruc- 
țiuni biroului de voiaje internaţ. „Dacia“ Oradea, Blv. 
Regele Ferdinand 4. 


— Activitatea culturală a St. P. Piu XI. 
Istoria înregistrează două fapte importante pe terenul 
culturii şi a ştiinţei din activitatea Sf. Părinte Piu XI. 
în anul 1927: înființarea institutului de Archeologie 
și a muzeului misionar, 

„..— Cu data de 1 Martie a. c. va apărea în 
oraşul Beiuș, jud. Bihor revista culturală, socială și 
religioasă : Observatorul. 

— Chestiunea Monseignorului Marmaggi. In 
legătură cu stabilirea unui Modus vivendi între Sif, 


+ Sgaun şi Republica Cehoslovacă, a ajuns la aranjare 


- şi chestiunea Monseignoiului Francesco Marmaggi, 
fost nunțiu la Praga, care precum se ştie părăsi ca- 
pitala Cehoslovacă în semn de protest pentru parti- 
“ ciparea olicială a guvernului la serbările lui Hus. Dl 
„+ Beneş, ministru de externe al Cehoslovaciei, în ex- 
„-“punerea făcută Comisiunii externe a parlamentului la 
1 Febr. crt, a spus că Cehoslovacia a avut un con- 
flict cu Sf. Scaun şi nici de cum cu nunțiul Marmaggi, 


el.şi-a făcut numai datoria, şi de aceea e preafiresc 
. că: încheiându-se Modus vivendi între cele două puteri 
+;.litigante şi chestiunea nunţiului Marmaggi a ajuns la - 
= definitiva ei soluționare, ca e mulţumeşte pe ambele 


“părţi. Osservatore Romano din 12 F«br. c. mai adauge 
că Guvernul cehoslovac a şi cerut îngăduința ca pe 
Mons. Marmaggi să-l distingă cu o mare distincţie 
- diplomatică potrivilă talentelor şi serviciilor sale 

aduse țării şi Vaticanului, Tot acel „Osservatore“ adauge 
că Mons. Marmaggi, cae împărtăşeşte deplina în- 
credere şi apreciere a Sfântului Părinte, va primi în- 
cuiând o binemeritață înaintare. 

Ne bucurăm, că în sfârşit i sa dat satisfacția 
cuvenilă acestui distins bărbat şi om de mare inimă 
atât de huiduit şi calumniat şi la noi în ţară. 


— Sf. Scaun şi Stateie. In anul 1927, cât a 
crescut prestigiul St. Scaun pe lângă diferitele State, 
arată următoarele fapte: 

In anul 1927 au făcut vizita la Sf. Părinte, Regele 
din Svedia, Regele Fuad | din Egipt, Preşedintele Re- 
publicei Liberia, Regele Aman Ullah din Afganistan, 
Dintre miniștrii diferitelor țări au vizitat pe Sf. Părinte: 
Ministrul englez Churchill, Ministru! român Averescu, 
Minist. unguri Beihlen şi Klebelsberg, Minist. de externe 
din Argentina Gallavda, primul-ministru al Litvaniei 
Valdema'as. 

In cursul anului 1927 şi-au regulat ori reluat 
legăturile diplornatice cu Sf. Scaun republica Litvană 
şi Letonă, şi-au prezentati scrisorile de acreditare 
ambasadorii din următoarele state: Columbia, Uageria, 
Venezuela. Tot în anul 1927 s'a pertractat reluarea 
legăturilor diplomatice între St. Scaun şi Cehoslo- 
vacia, încheind un „modus vivendi“. Şi s'a iscălit 
concordatul cu Lituania. Delegatul Si-lui Părinte la 
Congresul euharistic din Australia va fi Cardinalul 
Ceretii. 


— Pastorale de Paresimi. In apus, păstorii 
sufleteşti, episcopii, pentru Paresimi, au frumoasa da- 
tină de a da pastorale pentru credincioşii lor, menite 
de a clarifica una-alta învăţătură de a credinţei şi a . 
îndemna pe credincioşi la penitenţă. Aşa Card. archi- 


episcop de Lione a scris despre originea statului şi 


datoriile cetăjeneşti, Vicarul Apostolic din Egipt scrie 
„să nu iei numele lui Dzeu în deşert. Episcopul de 
Calvi şi Teano, scrie despre „Catechizare“. Archi- 
episcopul de Ferrara despre viața creştină. Episcopul 
de Bergamo, reîntoarcerea la viața morală. 


— Copii criminali. Statistica copiilor crimi- 
nali este fără îndoială măsura morală a societăţii, 
Nu poate fi o societate sănătoasă, dacă lingoarea 
ameninţă ganglionii ei, copii. In Rusia sovietică, copii 
criminali în anul 1926, au fost 96.000, cari încă 
n'au împlinit 20 ani. In primul semestru al anului 
1927 numărul copiilor criminali s'a urcat la 76.000 
Aşa e în Rusia, Dar, se ştie, că şi în alte ţări a 
crescut numărul ' copiilor criminali. Cauzele sunt 
multe. Una din ele este şcoala laică ori de stat, 
unde profesorii sunt atei, materialiști, cari infectează 
sufletul copiilor. 


— Calendarul Gregorian, a fost primii şi 
de biserica ortodoxă de Alexandria-Egipt, începând 
cu î Oct. a. c. 


Redactor responsabil: Păr. Dr. Aloisie L. Tăutu.  Cenzurat. 

